pythainlp/thai_wikipedia_clean_20230101 huggingface dataset:
ในวันที่ 18 พฤษภาคม วายจีเอนเตอร์เทนเมนต์ประกาศว่าวงจะปล่อยซิงเกิลก่อนวางจำหน่ายในเดือนมิถุนายน ตามด้วยซิงเกิลเพิ่มเติมในระหว่างเดือนกรกฎาคมถึงสิงหาคม เพื่อประชาสัมพันธ์สตูดิโออัลบั้มเกาหลีชุดแรก ต่อมาในวันที่ 2 มิถุนายน วายจียืนยันอย่างเป็นทางการว่าหลังออกสตูดิโออัลบั้ม โรเซ ลิซ่า และจีซู สมาชิกวงจะออกผลงานเดี่ยวตามมา โดยที่โรเซจะเป็นคนแรก ขณะกำลังทำอัลบั้มชุดใหม่ วายจีได้เปิดตัวรายการเรียลลิตีโชว์ของแบล็กพิงก์ชื่อ "24/365 วิธแบล็กพิงก์" ในวันที่ 13 มิถุนายน ล่วงหน้าก่อนเปิดตัวบนยูทูบ เป็นรายการที่ติดตามการกลับมาของพวกเธอควบคู่ไปกับการแบ่งปันชีวิตประจำวันผ่านวิดีโอบล็อก ซิงเกิล "ฮาวยูไลก์แดต" ออกเป็นซิงเกิลแรกในวันที่ 26 มิถุนายน เพลงเปิดตัวในอันดับที่ 12 บนแกออนดิจิทัลชาร์ต ก่อนขึ้นสูงสุดที่อันดับหนึ่งบนแกออนดิจิทัล, ดาวน์โหลด และสตรีมมิงในสัปดาห์ถัดมา "ฮาวยูไลก์แดต" กลายเป็นเพลงที่ห้าของแบล็กพิงก์ที่ติดชาร์ต "บิลบอร์ด" ฮอต 100 (ขึ้นสูงสุดอันดับ 33) มิวสิกวิดีโอในยูทูบทำลายบันทึกสถิติโลกกินเนสส์ 5 ห้วข้อ ยังติดอันดับหนึ่งในรายชื่อ 10 เพลงยอดนิยมประจำฤดูร้อน 2020 ของยูทูบมิวสิก และได้รางวัลเพลงแห่งฤดูร้อนที่งานประกาศรางวัลเอ็มทีวีวิดีโอมิวสิกอะวอดส์ 2020 ทำให้แบล็กพิงก์เป็นศิลปินหญิงเกาหลีวงแรกที่ได้รับรางวัลนี้ ในวันที่ 23 กรกฎาคม วายจีประกาศว่าซิงเกิลที่สอง "ไอศกรีม" กับนักร้องชาวอเมริกัน เซลีนา โกเมซ จะวางจำหน่ายในวันที่ 28 สิงหาคม เพลงเปิดตัวที่อันดับที่ 13 บน "บิลบอร์ด" ฮอต 100 ถือเป็นอันดับสูงที่สุดของวง และเป็นครั้งแรกที่สามารถติดท็อป 20 ได้ ในสหราชอาณาจักร ขึ้นสูงสุดอันดับที่ 39 กลายเป็นศิลปินเกาหลีที่มีเพลงฮิตใน 40 อันดับแรกมากที่สุด (ห้าเพลง) ณ ขณะนั้น
แบล็กพิงก์ออกสตูดิโออัลบั้มเกาหลีชุดแรกในชื่อ "ดิอัลบั้ม" ในวันที่ 2 ตุลาคม 2020 "เลิฟซิกเกิลส์" ออกเป็นซิงเกิลหลักที่สาม "ดิอัลบั้ม" ขึ้นถึงอันดับสองบน "บิลบอร์ด" 200 และชาร์ตอัลบั้มแห่งสหราชอาณาจักร กลายเป็นอันดับสูงที่สุดของศิลปินหญิงเกาหลี อัลบั้มทำลายสถิติยอดขายสัปดาห์แรกของเกิร์ลกรุปเกาหลี ด้วยยอดขาย 590,000 ชุด หลังออกจำหน่ายได้เพียงหนึ่งวัน และทำให้แบล็กพิงก์เป็นเกิร์ลกรุปเคป็อปวงแรกที่ขายได้ถึงล้านชุด โดยขายได้ประมาณ 1.2 ล้านชุด ในเวลาไม่ถึงหนึ่งเดือน เพื่อส่งเสริมเพลงในสหรัฐ แบล็กพิงก์แสดง "เลิฟซิกเกิลส์" บน "กูดมอนิงอเมริกา" และ "จิมมีคิมเมลไลฟ์!" ในวันที่ 21 ตุลาคม
ภาพยนตร์สารคดีครั้งแรกของวง "" ออกฉายทางเน็ตฟลิกซ์เมื่อวันที่ 14 ตุลาคม 2020 ซึ่งครอบคลุมระยะเวลาสี่ปีนับตั้งแต่เปิดตัวในปี 2016 สารคดีเรื่องดังกล่าวประกอบด้วยฟุตเทจจากการฝึกซ้อม กิจวัตรประจำวัน เบื้องหลังการถ่ายทำ และบทสัมภาษณ์ของสมาชิกแต่ละคน รวมถึงกระบวนการผลิต "ดิอัลบั้ม" ความสำเร็จเชิงพาณิชย์ของ "ดิอัลบั้ม" ร่วมกับภาพยนตร์สารคดี ส่งให้แบล็กพิงก์ครองอันดับหนึ่งในฐานะดาราป็อปที่มีอิทธิพลที่สุดประจำเดือนตุลาคมของบลูมเบิร์ก ในวันที่ 2 ธันวาคม แบล็กพิงก์ประกาศร่วมมือกับยูทูบมิวสิกสำหรับคอนเสิร์ตสตรีมสดครั้งแรกของพวกเธอในชื่อ เดอะโชว์ จัดขึ้นวันที่ 27 ธันวาคม 2020 แต่ถูกเลื่อนออกมาเป็นวันที่ 31 มกราคม 2021 เนื่องจากระเบียบข้อบังคับว่าด้วยการระบาดทั่วของโควิด-19 ในเกาหลีใต้ คอนเสิร์ตนี้เป็นการแสดงสดครั้งแรกของเพลงหลายเพลงจาก "ดิอัลบั้ม" เช่นเดียวกับเพลง "กอน" ของโรเซ จากอัลบัมเดี่ยวชุดแรกของเธอ "อาร์" ผู้คนมากกว่า 280,000 คน ได้สมัครสมาชิกเพื่อเข้าชมการแสดง และคอนเสิร์ตมีการสตรีมสดกว่า 100 ประเทศ
แบล็กพิงก์ออก "ดิอัลบั้ม" เวอร์ชันภาษาญี่ปุ่นเมื่อวันที่ 3 สิงหาคม 2021 โดยมีเวอร์ชันภาษาญี่ปุ่นถึงสี่จากทั้งหมดแปดแทร็ก ("ฮาวยูไลก์แดต", "พริตตีซาเวจ", "เลิฟซิกเกิลส์" และ "ยูเนเวอร์โนว์") ขึ้นถึงอันดับสามบนออริคอนอัลบั้มชาร์ต เพื่อส่งเสริมอัลบั้ม พวกเธอได้ปรากฏบนรายการเพลงญี่ปุ่นอย่าง "มิวสิกสเตชัน" ทางช่องทีวีอาซาฮิ ในวันที่ 4 สิงหาคม ภาพยนตร์สารคดีเรื่อง "" ออกฉายในโรงภาพยนตร์ทั่วโลก นำเสนอบทสัมภาษณ์พิเศษของวง ตลอดจนการแสดงสดจากเดอะโชว์และอินยัวร์แอเรียเวิลด์ทัวร์
2022–ปัจจุบัน: "บอร์นพิงก์".
ในวันที่ 6 กรกฎาคม 2022 วายจีเอนเตอร์เทนเมนต์ประกาศว่าแบล็กพิงก์อยู่ในขั้นตอนสุดท้ายของการบันทึกเสียงสำหรับอัลบั้มใหม่ โดยเตรียมถ่ายทำมิวสิกวิดีโอในช่วงกลางเดือนกรกฎาคมและออกเพลงใหม่ในเดือนสิงหาคม และยังยืนยันว่าวงจะเริ่มทัวร์คอนเสิร์ตครั้งที่สองในช่วงปลายปี ในวันที่ 12 กรกฎาคม วายจีเอนเตอร์เทนเมนต์เผยว่าแบล็กพิงก์จะจัดคอนเสิร์ตเสมือนจริงในเกม "พับจีโมบายล์" ตั้งแต่วันที่ 22 ถึง 30 กรกฎาคม ประกอบด้วยการแสดงเพลงฮิตของวงพร้อมกับเพลงพิเศษที่ชื่อ "เรดีฟอร์เลิฟ" ซึ่งจะแสดงตัวอย่างภายในงานเป็นครั้งแรก ก่อนปล่อยตัวเต็มเป็นมิวสิกวิดีโอแอนิเมชันในวันที่ 29 กรกฎาคม
ในวันที่ 31 กรกฎาคม มีการประกาศว่าแบล็กพิงก์จะออกซิงเกิลก่อนวางจำหน่าย "พิงก์เวนอม" ในวันที่ 19 สิงหาคม ก่อนอัลบั้มชุดที่สองของพวกเธอในเดือนกันยายน ตามด้วยเวิลด์ทัวร์ ซึ่งเริ่มเมื่อวันที่ 15 ตุลาคม ในโซล และคาดว่าจะดำเนินไปจนถึงเดือนมิถุนายน 2023 หลังจากการวางจำหน่าย เพลงดังกล่าวขึ้นอันดับหนึ่งบน"บิลบอร์ด" โกลบอล 200 ถึงสองสัปดาห์ กลายเป็นเพลงแรกของศิลปินหญิงเคป็อปที่ขึ้นอันดับหนึ่งและยังเป็นเพลงเกาหลีเพลงแรกที่อยู่ในชาร์ตได้นานหลายสัปดาห์ ขึ้นถึงอันดับสองบนเซอร์เคิลดิจิทัลชาร์ตของเกาหลีใต้ อันดับที่ 22 บนชาร์ต"บิลบอร์ด"ฮอต 100 และเป็นเพลงแรกของศิลปินกลุ่มเคป็อปที่ขึ้นอันดับสูงสุดบนชาร์ตซิงเกิลแห่งออสเตรเลีย ด้วย เมื่อวันที่ 28 สิงหาคม แบล็กพิงก์แสดงเพลง "พิงก์เวนอม" ที่งานเอ็มทีวีวิดีโอมิวสิกอะวอดส์ 2022 ทำให้พวกเธอเป็นศิลปินหญิงเคป็อปกลุ่มแรกในประวัติศาสตร์ที่ได้แสดงในงานดังกล่าว และยังได้รับรางวัลการแสดงเมตาเวิร์สยอดเยี่ยม จาก "เดอะเวอชวล" ด้วย
ในวันที่ 16 กันยายน 2022 แบล็กพิงก์ออกสตูดิโออัลบั้มชุดที่สอง "บอร์นพิงก์" ควบคู่ไปกับซิงเกิลที่สอง "ชัตดาวน์" เพลงขึ้นอันดับหนึ่งบน"บิลบอร์ด" โกลบอล 200 และขึ้นอันดับสามบนเซอร์เคิลดิจิทัลชาร์ต รวมถึงอันดับที่ 24 บนชาร์ต"บิลบอร์ด"ฮอต 100 "บอร์นพิงก์" เปิดตัวที่อันดับหนึ่งบนเซอร์เคิลอัลบั้มชาร์ตด้วยยอดขาย 2,141,281 ชุดในเวลาไม่ถึงสองวัน และเป็นอัลบั้มแรกของเกิร์ลกรุปเคป็อปที่ขายได้มากกว่าสองล้านชุด ในสหรัฐ "บอร์นพิงก์" เปิดตัวที่อันดับหนึ่งบน"บิลบอร์ด" 200 กลายเป็นอัลบั้มแรกของศิลปินหญิงเกาหลีที่ขึ้นอันดับสูงสุดและเป็นอัลบั้มของศิลปินกลุ่มหญิงที่ทำได้นับตั้งแต่ "เวลคัมทูเดอะดอลเฮาส์" ของแดนิตีเคนในปี 2008 ในสหราชอาณาจักร "บอร์นพิงก์" ยังเป็นอัลบั้มแรกของเกิร์ลกรุปเคป็อปที่ขึ้นอันดับหนึ่งบนชาร์ตอัลบั้มแห่งสหราชอาณาจักร ทำให้แบล็กพิงก์เป็นเกิร์ลกรุปที่มีอัลบั้มเปิดตัวบนชาร์ตในสหรัฐและสหราชอาณาจักรที่อันดับหนึ่งพร้อม ๆ กัน นับตั้งแต่ "เซอร์ไวเวอร์" ของเดสทินีส์ไชลด์ในปี 2001 เมื่อวันที่ 21 ตุลาคม มีการประกาศว่าแบล็กพิงก์ได้ลงพาดหัวข่าวเกี่ยวกับงานบีเอสทีไฮด์พาร์ก ในลอนดอนวันที่ 2 กรกฎาคม 2023 ทำให้พวกเธอเป็นศิลปินเคป็อปกลุ่มแรกที่ได้ลงพาดหัวข่าวในเทศกาลสำคัญของสหราชอาณาจักร ในเดือนธันวาคม 2022 วงได้ชื่อว่าผู้ให้ความบันเทิงแห่งปี จากนิตยสาร "ไทม์"
ภาพลักษณ์สาธารณะและการตอบรับ.
แบล็กพิงก์ได้สร้างอิทธิพลต่อวงการเคป็อปไปทั่วโลกและได้รับการกล่าวถึงว่าเป็น "เกิร์ลกรุปที่ยิ่งใหญ่ที่สุดในโลก" "กลุ่มดนตรีหญิงเคป็อปที่ยิ่งใหญ่ที่สุด" และ "ราชินีเคป็อป" ในเกาหลีใต้ นิตยสาร "ฟอบส์" จัดอันดับให้แบล็กพิงก์เป็น "ผู้ทรงอิทธิพลในเกาหลี" อันดับหนึ่ง ประจำปี 2019 อันดับที่สามในปี 2020 และอันดับที่สองในปี 2021 สื่อต่างประเทศหลายแห่งอย่างเช่น "ฟอบส์", "บิลบอร์ด" และ "เดอะฮอลลีวูดรีพอตเตอร์" ต่างยอมรับถึงความนิยมของวงและผลงานของพวกเธอที่เผยแพร่กระแสเกาหลีไปทั่วโลก เจฟฟ์ เบนจามิน จากนิตยสาร "โรลลิงสโตน" ได้กล่าวว่าแบล็กพิงก์คือข้อยกเว้นสำหรับแนวคิดที่ว่าศิลปินเคป็อปที่ประสบความสำเร็จมากที่สุดในสหรัฐ คือ บอยแบนด์ วงยังได้รับเครดิตให้เป็นหนึ่งในสองศิลปินผู้ขับเคลื่อนอุตสาหกรรมดนตรีเกาหลี จากสมาพันธ์ผู้ผลิตสิ่งบันทึกเสียงระหว่างประเทศ (IFPI) แบล็กพิงก์ปรากฏอยู่ในรายชื่อผู้ทรงอิทธิพลหลายรายการและเป็นเกิร์ลกรุปวงแรกที่ติดโผ "ผู้ทรงอิทธิพลที่มีอายุไม่เกิน 30 ปีของฟอบส์" พวกเธอยังเป็นหนึ่งใน 100 บุคคลดาวรุ่งที่กำลังกำหนดอนาคตของโลกประจำปี 2019 ของนิตยสาร "ไทม์" และได้รับการกล่าวถึงว่าเป็น "ผู้สร้างปรากฏการณ์ใหม่ของศิลปินเกาหลีที่ก้าวข้ามอุปสรรคทางภาษาไปสู่การแสดงบนเวทีระดับโลก" เมื่อพวกเธอกลายเป็นเกิร์ลกรุปเคป็อปวงแรกที่ได้แสดงในเทศกาลโคเชลลา เช่นเดียวกับ "บลูมเบิร์ก" จัดให้แบล็กพิงก์เป็น "ศิลปินที่ยิ่งใหญ่ที่สุดในโลก" ประจำเดือนตุลาคม 2020 ทำให้พวกเธอเป็นศิลปินเกาหลีวงแรกที่ทำได้ นิตยสาร "พีเพิล" จัดให้แบล็กพิงก์อยู่ในรายชื่อ "สตรีที่เปลี่ยนแปลงอุตสาหกรรมดนตรี" และยังเป็นเกิร์ลกรุปวงที่สามในประวัติศาสตร์ที่ได้ขึ้นปกนิตยสาร "โรลลิงสโตน" ถัดจากสไปซ์เกิลส์และเดสทินีส์ไชลด์
แบล็กพิงก์มีผู้ติดตามจำนวนมากบนสื่อสังคมและแพลตฟอร์มสตรีมมิง พวกเธอกลายเป็นวงดนตรีที่มีผู้ติดตามมากที่สุดบนยูทูบเมื่อเดือนกันยายน 2019 ศิลปินหญิงที่มีผู้ติดตามมากที่สุดบนยูทูบเมื่อเดือนกรกฎาคม 2020 และกลายเป็นศิลปินที่มีผู้ติดตามมากที่สุดเมื่อเดือนกันยายน 2021 โดยมีผู้ติดตามมากกว่า 73 ล้านคน ณ เดือนเมษายน 2022 สมาชิกของแบล็กพิงก์ยังเป็นบุคคลที่มียอดผู้ติดตามสูงที่สุดบนอินสตาแกรมในเกาหลีใต้ อันดับหนึ่ง สอง สาม และสี่ คือ ลิซ่า, เจนนี, โรเซ และจีซู ตามลำดับ รวมถึงเกิร์ลกรุปที่มียอดผู้ติดตามมากที่สุดในสปอติฟายเมื่อเดือนพฤศจิกายน 2019 ในเดือนเมษายน 2022 วงมีผู้ติดตามมากกว่า 29 ล้านคน
ภายในสามสัปดาห์แรกของการเปิดตัว แบล็กพิงก์เป็นรองเพียงวงเอ็กโซ ของศิลปินเคป็อปผู้ทรงอิทธิพลในเดือนสิงหาคม จากการวิเคราะห์ของสถาบันวิจัยธุรกิจเกาหลี จากการศึกษาอีกกลุ่มเป้าหมายหนึ่งในหัวข้อ "เกิร์ลกรุปหญิงที่มีมูลค่าแบรนด์สูงที่สุดประจำเดือนกันยายน" ในปี 2016 แบล็กพิงก์อยู่ในอันดับ 1 แซงวงไอโอไอและทไวซ์
ในเกาหลีใต้ แบล็กพิงก์เป็นทูตตราสินค้าหรือโฆษกให้บริษัทชุดกีฬา อาดิดาส โรงแรมและรีสอร์ท พาราไดซ์ซีตี เลนส์สัมผัสยี่ห้อ โอเลนส์ และผลิตภัณฑ์ดูแลเส้นผมยี่ห้อ มีซ็องแซน ในเดือนกรกฎาคม 2018 และเดือนสิงหาคม 2020 วงอยู่อันดับหนึ่งในรายชื่อศิลปินที่มีมูลค่าแบรนด์สูงที่สุดจากการวิเคราะห์ของสถาบันวิจัยธุรกิจเกาหลี ทำให้พวกเธอเป็นกลุ่มศิลปินหญิงวงแรกที่ทำได้ ในเดือนพฤษภาคม 2017 แบล็กพิงก์เป็นทูตประชาสัมพันธ์ให้ด่านศุลกากรหลักอินช็อน โดยป้ายโฆษณาและวิดีโอที่มีภาพของพวกเธอจะทักทายนักท่องเที่ยวชาวต่างชาติที่ท่าอากาศยานนานาชาติอินช็อน ในเดือนเมษายน 2018 แบล็กพิงก์โฆษณาให้น้ำอัดลม สไปรต์ ในเดือนมกราคม 2019 วงเป็นหน้าตาให้กับธนาคารอูรี และยังได้ร่วมงานกับพูมาและรีบอค ไปจนถึงหลุยส์ วิตตองและดียอร์ เครื่องสำอางมูนช็อต กระเป๋าเซนต์สกอตต์ลอนดอน และห้างสรรพสินค้า ชิบูยะ 109 แบล็กพิงก์ยังออกสินค้าร่วมกับโตเกียวเกิลส์คอลเลกชันและเซซิลแม็กบีในญี่ปุ่นอีกด้วย
ในเดือนธันวาคม 2018 แบล็กพิงก์บริจาคเงินที่ได้จากแอลสไตล์อะวอดส์ 2018 จำนวน 20 ล้านวอนให้กับผู้มีรายได้น้อยและครอบครัวเลี้ยงเดี่ยวในเกาหลีใต้ ในเดือนเมษายน 2019 แบล็กพิงก์บริจาคเงิน 40 ล้านวอนให้แก่สมาคมช่วยเหลือผู้ประสบภัยแห่งเกาหลีใต้ เพื่อช่วยเหลือผู้เคราะห์ร้ายในเหตุการณ์ไฟไหม้ที่ซกโช
แบล็กพิงก์ได้รับรางวัลพีเพิลส์ชอยซ์อะวอดส์ 3 รางวัล รางวัลทีนชอยซ์อะวอดส์ 1 รางวัล รางวัลเอ็มทีวีวิดีโอมิวสิกอะวอดส์ 1 รางวัล รางวัลแกออนชาร์ตมิวสิกอะวอดส์ 9 รางวัล รางวัลโกลเดนดิสก์อะวอดส์ 6 รางวัล รางวัลเมลอนมิวสิกอะวอดส์ 5 รางวัล รางวัลเอ็มเน็ตเอเชียนมิวสิกอะวอดส์ 8 รางวัล รางวัลโซลมิวสิกอะวอดส์ 2 รางวัล และบันทึกไว้ในบันทึกสถิติโลกกินเนสส์ 6 หัวข้อ
ในเดือนมกราคม 2019 มิวสิกวิดิโอเพลง "ตู-ดู ตู-ดู" กลายเป็นมิวสิกวิดีโอของกลุ่มดนตรีสัญชาติเกาหลีใต้ที่มียอดผู้ชมสูงสุดในยูทูบ และเป็นมิวสิกวิดีโอของกลุ่มดนตรีเคป็อปตัวแรกที่มียอดผู้ชมถึง 1 พันล้านครั้งในเดือนพฤศจิกายน 2019 "ฮาวยูไลก์แดต" ทำลายสถิติของบันทึกสถิติโลกกินเนสส์มากมาย รวมถึงวิดีโอที่มีการรับชมบนยูทูบมากที่สุดภายใน 24 ชั่วโมง (ด้วยยอดวิว 86.3 ล้านครั้ง) และวิดีโอที่มีผู้ชมมากสุดในรอบปฐมทัศน์ (มียอดผู้ชมอยู่ที่ 1.66 ล้านคน) ในปี 2021 แบล็กพิงก์ทำสถิติในบันทึกสถิติโลกกินเนสส์เป็นครั้งที่หก ในหัวข้อ "วงดนตรีที่มีผู้ติดตามมากที่สุดบนยูทูบ" โดยมีผู้ติดตามถึง 70 ล้านคนในเดือนพฤศจิกายน
ในปี 2020 ซีเจ อีแอนด์เอ็มยกให้แบล็กพิงก์เป็นหนึ่งใน "2020 Visionary" เนื่องจากเป็นแรงบันดาลใจให้กับสาธารณชนทั่วโลกด้วยการบุกเบิกวัฒนธรรมสมัยนิยมของเกาหลี
ฮาวคัมยูดอนต์คอลล์มีแอนีมอร์
ฮาวคัมยูดอนต์คอลล์มีแอนีมอร์  เป็นเพลงของพรินซ์ เป็นซิงเกิลเดียวเท่านันที่ออกจำหน่ายจากอัลบั้ม "Chaos and Disorder" พรินซ์ดำเนินการผลิตส่วนใหญ่ของในเพลงในช่วงเสียงสูงของเขาด้วยการล่นเปียโนบลูของเขาให้ได้เฉพาะคลอเสียงบรรเลงด้วยตัวเขาเอง เพลงนี้ปรากฏตัวครั้งแรกในอัลบั้มรวบรวมของเขา The Hits/The B-Sides หลังจากนั้นก็ถูกรวมอยู่ในอัลบั้มซาวน์แทร็คของภาพยนตร์เรื่อง Girl 6
Maha Yazeinda Dipadi Padomma Yadana Dewi
ไอคูล์ดเนเวอร์เทคเดอะเพชออฟยัวร์แมน
ไอคูล์ดเนเวอร์เทคเดอะเพชออฟยัวร์แมน  เป็นซิงเกิลที่ 4 และสุดท้ายจากอัลบั้มปี 1987 Sign “☮” the Times
กีงส์เล กอมาน
บรรจบ เจียวเล้ง หรือ บรรจบ เจริญพร (5 พฤษภาคม พ.ศ. 2483 - 30 ตุลาคม พ.ศ. 2559) เป็นชาว จ.ชลบุรี เข้าสู่วงการเพลงลูกทุ่งเมื่อปี 2511 เมื่อมาเชียร์รำวงมากับบุปผา สายชล คนบ้านเดียวกัน ที่คณะรำวง ส.ดาราศิลป์ และต่อมาได้ย้ายไปอยู่กับวงดาราน้อย คณะรำวงชื่อดังของชลบุรี ที่มี เรียม ดาราน้อย, พนม นพพร, ฉลอง ภู่สว่าง สังกัดอยู่
บรรจบ เจียวเล้ง หรือบรรจบ เจริญพร เป็นชาว อ.พนัสนิคม จ.ชลบุรี บรรจบ เริ่มเข้าสู่กรุงเทพเมื่อบุปปผา สายชล ชวนเข้ามาร่วมเชียร์รำวง
บรรจบ เจริญพร เป็นชื่อจริง นามสกุลจริง เกิด 5 พฤษภาคม 2483 ที่อำเภอพนัสนิคม จังหวัดชลบุรี บรรจบเป็นลูกชาวไร่ ชอบร้องเพลงมาแต่เด็กๆ โดยเฉพาะเพลงของสุรพล สมบัติเจริญ.. กระทั่ง บุปผา สายชล นักร้องหญิงซึ่งเป็นคนจังหวัดเดียวกันเห็นหน่วยก้านดี จึงชวนมาอยู่ด้วยกันในวงดนตรี ศรีไพร ใจพระ..แล้วบรรจบก็ได้นามสกุลใหม่ในการร้องเพลงว่า บรรจบ ใจพระ.. เพลงที่สร้างชื่อเสียงก็คือ อย่าเดินโชว์..จากการแต่งเพลง​ของครูสุรินทร์​ภาคศิริ​กระทั่งเมื่อ สุรพล สมบัติเจริญ ถูกลอบยิงเสียชีวิตเมื่อคืนวันที่ 16 สิงหาคม 2511 ก็มีการจะสร้างหนังชีวประวัติของสุรพล สมบัติเจริญ..
บรรจบ เจริญพร ซึ่งถูกเรียกว่าเป็น เงาเสียงสุรพลมาก่อนหน้านี้ ก็ถูกครูรังสี ทัศนพยัคฆ์ ผู้กำกับหนังชื่อดังในยุคนั้นชักชวนให้มาแสดงเป็น สุรพล สมบัติเจริญ ตั้งชื่อเรื่องว่า สุรพลลูกพ่อ (2511 บรรจบ-โสภา) แหละนั่นก็เป็นก้าวแรกของการเข้ามาเป็นพระเอกหนังของบรรจบ เจริญพร.. แต่เผอิญว่า หนังชีวประวัติสุรพลถูกสร้างออกฉายอีกเรื่องคือ 16 ปีแห่งความหลัง (2511 มิตร-เพชรา) ทำให้ชื่อของบรรจบไม่โด่งดังเท่าที่ควร..
กระนั้นครูรังสีก็ไม่ทอดทิ้งนักร้องลูกทุ่งท่านนี้.. ต่อมาปี 2512 ครูรังสีสร้างหนังเรื่อง ชาติลำชี (2512 มิตร-เพชรา) ก็นำบรรจบไปแสดงและร้องเพลงในหนังด้วย.. ชาติลำชีโด่งดังเกินคาดอย่างหนึ่งก็เพราะเป็นหนังมีเพลง.. ทำให้ครูรังสีตัดสินใจสร้างหนังมีเพลงในระบบ 35 มม.เสียงในฟิล์มทั้งเรื่อง มีการนำนักร้องลูกทุ่งหลายคนมาร่วมแสดงซึ่งก็ต้องมี บรรจบ เจริญพร รวมอยู่ด้วย นั่นคืออมตะหนังไทยเรื่อง มนต์รักลูกทุ่ง (2513 มิตร-เพชรา).. มนต์รักลูกทุ่งโด่งดังเป็นพลุแตก ทั้งดาราและนักร้องต่างมีชื่อเสียงเพิ่มมากขึ้น แถมยังก่อให้เกิดกระแสการสร้างหนังมีเพลงเพิ่มมากขึ้นอีก.. (ช่วงนี้ บรรจบได้ปรากฏตัวร้องเพลงในหนังเรื่อง จุ๊บแจง 2513 สมบัติ-อรัญญา)
ครูรังสี เจ้าของฉายา เสือปืนไว ไม่ยอมปล่อยโอกาสให้ผ่านไปง่ายๆ ตัดสินใจสร้างหนังมีเพลงอีกเรื่องตั้งชื่อว่า มนต์รักจากใจ.. กะว่าจะใช้นักแสดงชุดเดิม เพิ่มนักร้อง เพิ่มเพลงอีกตามกระแส แต่ก็เกิดข่าวช็อกวงการเมื่อพระเอกมิตร ชัยบัญชา เสียชีวิตอย่างกะทันหันจากการถ่ายหนังเรื่อง อินทรีทอง.. (8 ตุลาคม พ.ศ. 2513) จึงจำเป็นต้องหาพระเอกใหม่มาแสดงแทน.. มนต์รักจากใจ แม้จะมีเพลงดีๆ หลายเพลง แต่ก็ไม่ค่อยประสบความสำเร็จเท่าที่ควร.. บรรจบก็ออกเดินสายแสดงดนตรีไปอย่างเก่า.. แล้วบรรจบก็มาปรากฏตัวบนจอเงินอีกครั้งเมื่ออายุมากขึ้นโดยได้แสดงหนัง (สะใภ้นิโกร 2523 และพลทองดี ใจซื่อ 2525) ให้กับ เปี๊ยก ดารณี ณ วังอินทร์ นักพากย์หนังชื่อดัง (ขุนแผน-ดารณี) ซึ่งให้ความเคารพรักครูรังสี ทัศนพยัคฆ์ ดุจบิดา
บรรจบ เจริญพร เสียชีวิตเมื่อเช้าตรู่ของวันที่ 30 ต.ค.59 เวลา 05.10 ด้วยโรคตับแข็ง, ไตวาย​ หลังจากเข้ารักษาตัวที่ รพ.รามาธิบดีตั้งแต่วันที่ 19 ต.ค.59 ที่ผ่านมา สิ้นตำนานนักร้องลูกทุ่งเงาเสียงสุรพล สมบัติเจริญ สิริอายุได้ 76 ปี
เข้าสู่วงการเพลงลูกทุ่งเมื่อปี ๒๕๑๑ ครั้งมาเชียร์รำวงมากับ บุปผา สายชล คนบ้านเดียวกัน ที่คณะรำวง ส.ดาราศิลป์ และต่อมาได้ย้ายไปอยู่กับวงดาราน้อย คณะรำวงชื่อดังของชลบุรี ที่มี เรียม ดาราน้อย, พนม นพพรและฉลอง ภู่สว่าง สังกัดร่วมอยู่ด้วย
ว่ากันว่าชื่อเสียงของบรรจบขณะที่อยู่กับคณะดาราน้อยนั้นโด่งดังมาก โด่งดังถึงขั้น สุรพล สมบัติเจริญต้องแอบมาชมการร้องเพลงของเขา เนื่องจากบรรจบร้องเพลงในแนวของสุรพล พร้อมกับชมว่านักร้องคนนี้มีอนาคตไกล
ต่อมาบุปผา สายชลชักชวนให้บรรจบมาเป็นนักร้องโดยไปอยู่กับวงของศรีไพร ใจพระ (ปัจจุบันเปลี่ยนชื่อเป็นเก่งกาจ จงใจพระ) ซึ่งตอนนั้นใช้ชื่อวงกระดิ่งทอง ที่วงกระดิ่งทอง บรรจบใช้ชื่อว่าบรรจบ ใจพระ และมีผลงานเพลงอย่าเดินโชว์ จากการแต่งของ สุรินทร์ ภาคสิริ เป็นเพลงแรกที่อัดเสียงและก็มีชื่อเสียงโด่งดังในทันที
หลังจากสุรพล สมบัติเจริญถูกยิงตาย, รังสี ทัศนพยัคฆ์ จึงทาบทามไปเป็นพระเอกภาพยนตร์เรื่องสุรพลลูกพ่อ เมื่อโด่งดังจึงแยกจากวงศรีไพร และเปลี่ยนชื่อจากบรรจบ ใจพระมาเป็นบรรจบ เจริญพร
นอกจากนั้นเขาก็มีโอกาสได้ร่วมแสดงและร้องเพลงประกอบภาพยนตร์เรื่อง ชาติลำชี มนต์รักลูกทุ่ง และได้ร้องเพลงในภายนตร์ชาติลำชี หนึ่งเพลงคือ ฮักสาวลำชี และมนต์รักลูกทุ่งมีเพลงที่ขับร้องถึงสามเพลงคือเพลงหนุ่มพเนจร รักร้าวหนาวลมและ ใจเจ้าชู้
หลังจากนั้นก็มีผลงานภาพยนตร์มากมาย เช่นสะใภ้นิโกร พลทหารทองดี ใสซื่อ และตั้งวงบรรจบ เจริญพร แต่อยู่ 3 ปี ก็ยุบวงไป
บรรจบ เจริญพร เป็นนักร้องลูกทุ่งคนแรกที่ย้ายมาอยู่ในซอยบุปผาสวรรค์ ซึ่งเรื่องนี้ต้องถือว่าเป็นหนึ่งในตำนานของวงการลูกทุ่ง เพราะในสมัยที่วงการลูกทุ่งกำลังเฟื่องฟู ซอยบุปผาสวรรค์ถือได้ว่าเป็นเมืองหลวงทางธุรกิจของวงการลูกทุ่งไทยเลยทีเดียว และผู้เปิดตำนานนี้ก็คือบรรจบ เจริญพร
บรรจบพักอยู่ในซอยบุปผา​สวรรค์​ และพยายามผลักดันผลงานเพลงอออกสู่ตลาดอยู่เสมอ แต่ไม่ค่อยประสบความสำเร็จสักเท่าไหร่ เพราะไม่มีทุนในการโปรโมต
สำหรับชีวิตครอบครัว บรรจบ เจริญพร แต่งงานกับนางสมใจ หลังนางสมใจเสียชีวิตบรรจบเป็นพ่อหม้ายเมียตาย มีลูก ๒ คน และหลานอีก ๓ คน
บรรจบ เจริญพร เสียชีวิตเมื่อเช้าตรู่ของวันที่ 30 ต.ค.59 เวลา 05.10 น. ด้วยโรคตับแข็ง
ไตวาย หลังจากเข้ารักษาตัวที่ รพ.รามาธิบดีตั้งแต่วันที่ 19 ต.ค.59 ที่ผ่านมา สิริอายุได้ 76 ปี
นครราชสีมา มาสด้า เอฟซี
ชลวิทย์ สุขอุดม (2 สิงหาคม 2505 - ) เป็นนักแสดงและนายแบบชาวไทย ปัจจุบันดำรงตำแหน่งป็น ผู้อำนวยการกลุ่มบริหารองค์ความรู้ บริษัท บุญรอดบริวเวอร์รี่ จำกัด
หญ้าลิงลม
Beach Forest
อาร์ทัวร์ อาเบอเลอ
อาร์ทัวร์ อาเบอเลอ (; เกิดวันที่ 30 กรกฎาคม ค.ศ. 1986) เป็นนักกีฬาทศกรีฑาชาวเยอรมัน เขาเคยเข้าร่วมการแข่งขันโอลิมปิกฤดูร้อน 2008
อนีทา แบร์เวียร์ท
อนีทา แบร์เวียร์ท (; 20 สิงหาคม ค.ศ. 1918 – 13 กรกฎาคม ค.ศ. 1994) เป็นนักยิมนาสติกสากลชาวเยอรมัน เธอเข้าร่วมการแข่งขันโอลิมปิก 1936 และได้รับรางวัลเหรียญทองจากการแข่งขันกีฬายิมนาสติกสากลในปี ค.ศ. 1936
ลัมแบร์ท ฮาเมิล
ลัมแบร์ท ฮาเมิล (; เกิด 7 มิถุนายน ค.ศ. 1940) เป็นนักแสดงภาพยนตร์และโทรทัศน์ชาวเยอรมัน
ร็อล์ฟ เบ็คเคอร์
ร็อล์ฟ เบ็คเคอร์ (; เกิด 31 มีนาคม ค.ศ. 1935 ในไลพ์ซิช ประเทศเยอรมนี) เป็นนักแสดงโทรทัศน์ชาวเยอรมัน
โอลิเวีย พัสคัล
โอลิเวีย พัสคัล (เกิด 26 พฤษภาคม ค.ศ. 1957 มิวนิก, ประเทศเยอรมนีตะวันตก) เป็นนักแสดงหญิงชาวเยอรมัน
ดีทมาร์ แบร์
ดีทมาร์ แบร์ (; เกิด 5 กุมภาพันธ์ ค.ศ. 1961 ที่ดอร์ทมุนท์) เป็นนักแสดงโทรทัศน์ชาวเยอรมัน
อูเตอ คริสเทินเซิน
อูเตอ คริสเทินเซิน (21 ธันวาคม ค.ศ. 1955) เป็นนักแสดงหญิงชาวเยอรมัน
อีเรอเนอ คลาริน
อีเรอเนอ คลาริน (16 พฤษภาคม ค.ศ. 1955 มิวนิก, ประเทศเยอรมนี) เป็นนักแสดงละครโทรทัศน์และละครเวทีชาวเยอรมัน
ทอมัส เดรอช์เซิล
ทอมัส เดรอช์เซิล (15 มกราคม ค.ศ. 1987 Berlin) เป็นนักแสดงชายชาวเยอรมัน
ชุมทางดาวทอง
ชุมทางดาวทอง เป็นรายการประเภทวาไรตี้,แข่งขันร้องเพลงลูกทุ่ง ซึ่งได้พัฒนารูปแบบมาจากรายการ ชุมทางเสียงทอง ที่เคยออกอากาศในช่วงปี พ.ศ. 2539 - พ.ศ. 2558 และ ชุมทางคนเด่น ผลิตรายการโดย บริษัท เซเว่นสตาร์สตูดิโอ จำกัด ออกอากาศทุกวันพฤหัสบดีและวันศุกร์ เวลา 12.45 - 13.45 น. ทางช่อง 7 เอชดี ตั้งแต่วันที่ 7 กรกฎาคม พ.ศ. 2559
กติกาในการให้คะแนน.
มีคณะกรรมการตัดสิน เป็นผู้ทรงคุณวุฒิในวงการเพลงลูกทุ่งไทย ซึ่งผู้เข้าแข่งขันแต่ละคน จะมีคะแนนประจำตัว 100 คะแนน โดยแบ่งเป็น 4 หัวข้อย่อย คือ เสียง 40 คะแนน, จังหวะ 30 คะแนน, อักขระ 20 คะแนน และ ลีลา 10 คะแนน รวมทั้งหมด 100 คะแนน หากผู้เข้าแข่งขันมีข้อผิดพลาดในหัวข้อใด คณะกรรมการตัดสินจะกดปุ่มสีแดง เพื่อหักคะแนน โดยที่ผู้ชมทางบ้านจะสามารถเห็นการให้คะแนนจากหน้าจอได้ ผู้เข้าแข่งขันที่มีคะแนนรวมสูงที่สุด จะเป็นผู้ชนะในแต่ละรอบ
กติกาในการเปิดแผ่นป้าย.
ดาวทองมอบโชค.
รูปแบบที่ 1 ( 7 - 15 กรกฎาคม 2559 )
สำหรับผู้เข้าแข่งขันที่ชนะในรอบประจำสัปดาห์ และรอบประจำเดือนของแต่ละรุ่น จะได้ลุ้นโบนัสสะสมเพิ่ม จากการเปิดแผ่นป้ายของผู้สนับสนุนรายการ ทั้งหมด 10 แผ่นป้าย (มีตัวเลข 0 - 9 วางแบบสลับกัน) โดยจะต้องทายตัวเลขหลังแผ่นป้ายถัดไป ว่าเป็นตัวเลขที่มากกว่า หรือ น้อยกว่า หากทายถูก รับโบนัสทองคำมูลค่า 3000 บาท ต่อ 1 แผ่นป้าย (ไม่นับแผ่นป้ายแรก ที่เปิดให้เพื่อทายป้ายต่อไป) หากทายผิด จะไม่ได้รับโบนัสเพิ่มจากแผ่นป้ายนั้นๆ และหากทายถูกหมดทุกแผ่นป้าย จะได้รับโบนัสทองคำมูลค่า 30,000 บาท
รูปแบบที่ 2 ( 21 กรกฎาคม - 13 ตุลาคม 2559 )
ในวันพฤหัสบดีที่ 21 กรกฎาคม 2559 ทางรายการมีการเปลี่ยนแปลงกติกา สำหรับผู้เข้าแข่งขันที่ชนะในรอบประจำสัปดาห์ และรอบประจำเดือนของแต่ละรุ่น จะได้ลุ้นโบนัสสะสมเพิ่ม จากการเปิดแผ่นป้ายของผู้สนับสนุนรายการจำนวน 10 แผ่นป้าย ซึ่งผู้เล่นเป็นผู้เลือก 10 แผ่นป้ายจากแผ่นป้ายที่มีตัวเลช 0 - 9 จำนวน 2 ชุด (20 แผ่นป้าย) แล้วนำแผ่นป้ายทั้ง 10 ที่เลือกมาวางสลับกันด้วยตนเอง โดยจะต้องทายตัวเลขหลังแผ่นป้ายถัดไป ว่าเป็นตัวเลขที่มากกว่า หรือ น้อยกว่า หากทายถูก รับโบนัสทองคำมูลค่า 3,000 บาท ต่อ 1 แผ่นป้าย (ไม่นับแผ่นป้ายแรก ที่เปิดให้เพื่อทายป้ายต่อไป) หากทายผิด จะไม่ได้รับโบนัสเพิ่มจากแผ่นป้ายนั้นๆ และหากทายถูกหมดทุกแผ่นป้าย จะได้รับโบนัสทองคำมูลค่า 1,000,000 บาท จาก ผลิตภัณฑ์แม่ครัว , แม่ครัวฉลากทอง , ซอสหอยนางรม ตรา แม่ครัว
รูปแบบที่ 3 ( 17 พฤศจิกายน 2559 - 24 มีนาคม 2560 )
ในวันพฤหัสบดีที่ 17 พฤศจิกายน 2559 ทางรายการมีการเปลี่ยนแปลงกติกา สำหรับผู้เข้าแข่งขันที่ชนะในรอบประจำสัปดาห์ และรอบประจำเดือนของแต่ละรุ่น จะได้ลุ้นโบนัสสะสมเพิ่ม จากการเปิดแผ่นป้ายของผู้สนับสนุนรายการจำนวน 10 แผ่นป้าย ซึ่งผู้เล่นเป็นผู้เลือก 10 แผ่นป้ายจากแผ่นป้ายที่มีตัวเลช 0 - 9 จำนวน 2 ชุด (20 แผ่นป้าย) แล้วนำแผ่นป้ายทั้ง 10 ที่เลือกมาวางสลับกันด้วยตนเอง โดยจะต้องทายตัวเลขหลังแผ่นป้ายถัดไป ว่าเป็นตัวเลขที่มากกว่า หรือ น้อยกว่า หากทายถูก รับโบนัสทองคำมูลค่า 3,000 บาท ต่อ 1 แผ่นป้าย (ไม่นับแผ่นป้ายแรก ที่เปิดให้เพื่อทายป้ายต่อไป) หากทายผิด จะไม่ได้รับโบนัสเพิ่มจากแผ่นป้ายนั้นๆ และหากทายถูกหมดทุกแผ่นป้าย จะได้รับโบนัสทองคำมูลค่า 1,000,000 บาท จาก ผลิตภัณฑ์แม่ครัว , แม่ครัวฉลากทอง , ซอสหอยนางรม ตรา แม่ครัว และ ถ้าหากเปิดแผ่นป้ายสัญลักษณ์ผลิต​ภัณฑ์ ตรา ควายทอง เกมจะหยุดลงทันที รับเครื่องปั่นไฟ มูลค่า 10,450 บาท และ ไม่ต้องเปิดแผ่นป้ายใดๆ ทั้งสิ้น
รูปแบบที่ 4 ( 30 มีนาคม 2560 - ปัจจุบัน )
ในวันพฤหัสบดีที่ 30 มีนาคม 2560 ทางรายการมีการเปลี่ยนแปลงกติกา สำหรับผู้เข้าแข่งขันที่ชนะในรอบประจำสัปดาห์ และรอบประจำเดือนของแต่ละรุ่น จะได้ลุ้นโบนัสสะสมเพิ่ม จากการเปิดแผ่นป้ายของผู้สนับสนุนรายการจำนวน 10 แผ่นป้าย ซึ่งผู้เล่นเป็นผู้เลือก 10 แผ่นป้ายจากแผ่นป้ายที่มีตัวเลช 0 - 9 จำนวน 2 ชุด (20 แผ่นป้าย) แล้วนำแผ่นป้ายทั้ง 10 ที่เลือกมาวางสลับกันด้วยตนเอง โดยจะต้องทายตัวเลขหลังแผ่นป้ายถัดไป ว่าเป็นตัวเลขที่มากกว่า หรือ น้อยกว่า หากทายถูก รับโบนัสทองคำมูลค่า 3,000 บาท ต่อ 1 แผ่นป้าย (ไม่นับแผ่นป้ายแรก ที่เปิดให้เพื่อทายป้ายต่อไป) หากทายผิด จะไม่ได้รับโบนัสเพิ่มจากแผ่นป้ายนั้นๆ และหากทายถูกหมดทุกแผ่นป้าย จะได้รับโบนัสทองคำมูลค่า 1,000,000 บาท จาก ผลิตภัณฑ์แม่ครัว , แม่ครัวฉลากทอง , ซอสหอยนางรม ตรา แม่ครัว และ ถ้าหากเปิดแผ่นป้ายโจ๊กเกอร์เป็นรูปหน้าพิธีกรโอบะ เสียงเหน่อ และ เทพ โพธิ์งาม ในแผ่นป้ายโจ๊กเกอร์พิธีกรเป็นทองคำมูลค่าต่างราคา เช่น ทองคำมูลค่า 5,999 บาท / ทองคำมูลค่า 9,999 บาท ฯลฯ โดยไม่ต้องเปิดแผ่นป้ายใดๆ ทั้งสิ้นและเกมจะหยุดลง
ที่สมัครจากเฟซบุ๊กแฟนเพจของรายการ,ไลน์ และทางจดหมาย
รายชื่อแชมป์รายการชุมทางดาวทอง.
รอบแชมป์รุ่นดาวล้อมเพชร อายุตั้งแต่ 30 ปี - ไม่เกิน 100 ปี
รอบแชมป์รุ่นดาวรุ่ง ตั้งแต่แรกเกิด - ไม่เกิน 15 ปี
รอบแชมป์รุ่นดาวทอง อายุตั้งแต่ 15 ปี - ไม่เกิน 30 ปี
รุ่นดาวทอง อายุ 15 ไม่เกิน 40 ปี ซีซัน 2
รุ่นดาวล้อมเพชร อายุ 40 ไม่เกิน 100 ปี ซีซัน 2
รุ่นดาวรุ่ง อายุไม่เกิน 15 ปี ซีซัน 2
รุ่นดาวทอง อายุ 15 ไม่เกิน 40 ปี ซีซัน 3
รุ่นดาวล้อมเพชร อายุ 40 ไม่เกิน 100 ปี ซีซัน 3
รุ่นดาวรุ่ง อายุไม่เกิน 15 ปี ซีซัน 3
รุ่นดาวทอง อายุ 15 ไม่เกิน 40 ปี ซีซีน 4
รุ่นดาวล้อมเพชร อายุ 40 ไม่เกิน 100 ปี ซีซัน 4
รุ่นดาวรุ่ง อายุไม่เกิน 15 ปี ซีซัน 4
รุ่นดาวประดับฟ้า คนพิการ
ชุมทางคาราบาว ไม่จำกัดอายุ
รุ่นดาวล้านดวง ทุกช่วงอายุ
รุ่นไอดอลดาวทอง ทุกช่วงอายุ
ชุมทางวัยเก๋า 60+ อายุ 60 ปีขึ้นไป
ชุมทางอินดี้ ไม่จำกัดอายุ
ชุมทางอินดี้แบนด์ ไม่จำกัดอายุ
ชุมทางคาราบาว ซีซั่น 2 ไม่จำกัดอายุ
ซูเปอร์นักร้องงานเลี้ยง ไม่จำกัดอายุ
ซูเปอร์นักร้องงานเลี้ยง ซีซั่น 2 ไม่จำกัดอายุ
ลูกทุ่งเสียงทอง สายโจ๊ะ ไม่จำกัดอายุ
รอบแชมป์ลูกทุ่งคลาสสิค ไม่จำกัดอายุ
รำวงย้อนยุค ไม่จำกัดอายุ
ชุมทางเสียงฮา เฉพาะตลก
โดยได้รับความร่วมมือจาก สมาคมตลกแห่งประเทศไทย
กูนดี เอิลเลิร์ต
กูนดี เอิลเลิร์ต (8 กันยายน ค.ศ. 1951) เป็นนักแสดงหญิงชาวเยอรมัน
ซัมเมอร์สแลม (2016)
ซัมเมอร์สแลม (2016) (SummerSlam (2016)) เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) จัดขึ้นเป็นครั้งที่ 29 เมื่อวันที่ 21 สิงหาคม 2016 ณ สนาม บาร์เคลส์เซ็นเตอร์ ในเมืองบรุกลิน, นครนิวยอร์ก, รัฐนิวยอร์ก สหรัฐอเมริกา
หลังจากดีน แอมโบรส แชมป์ดับเบิลยูดับเบิลยูอี เวิลด์แชมเปียนชิป ถูกดราฟต์ไปอยู่สแมคดาวน์ ทำให้ฝั่งรอว์ไม่มีแชมป์โลก ทำให้ในรอว์คืนถัดมา (25 กรกฎาคม) สเตฟานี แม็กแมน และมิค โฟลีย์ ได้ออกแบบเข็ดขัดแชมป์โลกเส้นใหม่พร้อมกับให้ชื่อว่า ดับเบิลยูดับเบิลยูอี ยูนิเวอร์แซลแชมเปียนชิป และกำหนดให้เข็มขัดเส้นนี้เป็นเส้นหลักของค่ายโดยในซัมเมอร์สแลม ได้กำหนดให้เซท โรลลินส์ เป็นตัวยืนในแมตช์ชิงแชมป์โดยอัตโนมัติซึ่งคู่ชิงแชมป์ของเขาคือฟิน บาเลอร์ ที่เอาชนะโรแมน เรนส์ไปได้ในคู่เอกรอว์
เพาล์ เอ็สเซอร์
เพาล์ เอ็สเซอร์ (24 มิถุนายน ค.ศ. 1913 – 20 มกราคม ค.ศ. 1988) เป็นนักแสดงละครเวทีและโทรทัศน์ชาวเยอรมัน นอกจากนี้ยังเป็นนักพากษย์เสียงอีกด้วย เพาล์เสียชีวิตที่เตเนรีเฟ
อันทอน ไฟชท์เนอร์
อันทอน ไฟชท์เนอร์ (เกิด ค.ศ. 1942) เป็นนักแสดงชายชาวเยอรมัน
การบุกครองคูเวต
การบุกครองคูเวต หรือที่รู้จักกันในนาม สงครามอิรัก–คูเวต เป็นความขัดแย้งระหว่างรัฐบาลพรรคบะอัธของประเทศอิรักกับเอมิเรตแห่งคูเวต อิรักสามารถยึดคูเวตได้อย่างง่ายดายและปกครองคูเวตอยู่ 7 เดือน จนกระทั่งสหรัฐอเมริกาภายใต้ประธานาธิบดีจอร์จ เอช. ดับเบิลยู. บุช ส่งกำลังทหารเข้าแทรกแทรงบานปลายเป็นสงครามอ่าวเปอร์เซีย